Højeste Liga 2008-09

Højete Liga 2008-09 var turneringen på niveau 2 i russisk ishockey i sæsonen 2008-09. Turneringen havde deltagelse af 33 hold, heraf 2 hold fra Kasakhstan og 1 hold fra Ukraine. Holdene spillede udelukkende om mesterskabet i Højeste Liga. Der var ingen automatisk oprykning til den Kontinentale Hockey-Liga.

Mesterskabet blev vundet af Jugra Khanty-Mansijsk, som i finalserien besejrede MHK Krylja Sovjetov Moskva med 3-0 i kampe. Jugra var oprykker fra Første Liga og spillede sin blot tredje sæson i alt, og mesterskabet var klubbens første i dens historie. MHK Krylja Sovjetov Moskva var en endnu nyere klub, eftersom den inden sæsonen var brudt ud fra traditionsklubben Krylja Sovjetov Moskva.

Efter sæsonen blev Avtomobilist Jekaterinburg fra Højeste Liga valgt som nyt hold i den Kontinentale Hockey-Liga på trods af at holdet blev slået ud i kvartfinalerne i slutspillet i Højeste Liga. 

Året efter blev Højeste Liga reduceret fra 33 til 27 hold, hvilket bl.a. betød, at HK Belgorod og Kristall Elektrostal blev rykket ned i Første Liga. Saryarka Karaganda forlod det russiske ligasystem til fordel for spil i Kasakhstans ishockeyliga, og Sokol Kijev, som indtil da havde stillet med hold i både det russiske og ukrainske ligasystem, overgik til kun at spille i den ukrainske liga. Derudover nedlagde følgende klubber deres professionelle hold: HK Dmitrov, Kapitan Stupino (genopstod i 2011 som ungdomshold i MHL), Metallurg Serov, MHK Krylja Sovjetov Moskva (fortsatte som ungdomshold i MHL) og Neftjanik Leninogorsk.

Hold 

Højeste Liga havde deltagelse af 33 hold, hvilket var tre hold flere end den foregående sæson.

Blandt de 33 hold i Højeste Liga var:
 Ingen nedrykkere fra Ruslands Superliga.
 3 oprykkere fra Første Liga: Jugra Khanty-Mansijsk, Metallurg Sarov og Saryarka Karaganda.
 3 nye hold, der startede deres aktivitet i Første Liga: MHK Krylja Sovjetov Moskva, Rys Podolsk og VMF Sankt Petersborg.

Holdene var inddelt i tre zoner, der hver spillede om otte pladser i slutspillet.

Grundspil

Zone Vest 

Zone Vest havde deltagelse af 12 hold, der spillede om 8 pladser i slutspillet. De 12 hold spillede en seksdobbelt turnering alle-mod-alle, hvorefter de otte bedste hold gik videre til slutspillet.

Zone Central 

Zone Central havde deltagelse af 11 hold, der spillede om 8 pladser i slutspillet. De 11 hold spillede en seksdobbelt turnering alle-mod-alle, hvorefter de otte bedste hold gik videre til slutspillet. Kedr Novouralsk trak sit hold fra turneringen.

Zone Øst 

Zone Øst havde deltagelse af 10 hold, der spillede om 8 pladser i slutspillet. De 12 hold spillede en seksdobbelt turnering alle-mod-alle, hvorefter de otte bedste hold gik videre til slutspillet.

Slutspil 

Slutspillet havde deltagelse af 24 hold:
 8 hold fra Zone Vest, hvor de 3 bedste hold, HK Dmitrov, Sokol Kijev og Rys Podolsk, startede i ottendedelsfinalerne.
 8 hold fra Zone Central, hvor de 2 bedste hold, Izjstal Izjevsk og Neftjanik Almetjevsk, startede i ottendedelsfinalerne.
 8 hold fra Zone Øst, hvoraf de 3 bedste hold, Avtomobilist Jekaterinburg, Jugra Khanty-Mansijsk og Metjel Tjeljabinsk, startede i ottendedelsfinalerne.

Alle opgør blev spillet bedst af fem kampe., hvor det højst seedede hold havde hjemmebane i kamp 1, 2 og 5. Uafgjorte kampe blev forsøgt afgjort i sudden death. Hvis dette ikke frembragte en afgørelse, gik man videre til straffeslagskonkurrence.

Sekstendedelsfinaler

Ottendedelsfinaler

Kvartfinaler

Semifinaler

Kamp om 3.-pladsen 

Kampen om tredjepladsen blev spillet bedst af to kampe, og da begge klubber vandt en kamp hver, afgjorde man opgøret ved at spille sudden death i forlængelse af den anden kamp, hvor hjemmeholdet HK Dmitrov scorede først og dermed sikrede sig den samlede tredjeplads.

Finale

Se også 
 KHL 2008-09 (bedste russiske række)
 Første Liga 2008-09 (tredjebedste russiske række)

Kilder / eksterne henvisninger 
 Hockey Archives - Championnat de Russie 2008/09

Noter 

2008-09
Ishockey i 2008
Ishockey i 2009